Diari Oficial de la Generalitat Valenciana


Sumari del DOGV 6132, del 28-10-2009 (2009/11468)

Acord de 29 de setembre de 2009 pel qual es declara desert el concurs per a la gestió indirecta del Programa d'Actuació Integrada de la Unitat d'Execució Número II del Pla Especial de Reforma Interior del Sector APD/14, Santa Faç d'Alacant.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6132

Data del DOGV
:   28-10-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/11487


Data del document
:   14-10-2009

Organisme emissor
:   Ajuntament d'Alacant

Tipus de document
:   Acord

Anàlisi jurídica

 Descriptors 

:   * Alacant
    * administració local
    * adjudicació de contracte administratiu
    * contracte d'obres
    * obres públiques
    * pla d'urbanisme

Acord de 29 de setembre de 2009 pel qual es declara desert el concurs per a la gestió indirecta del Programa d'Actuació Integrada de la Unitat d'Execució Número II del Pla Especial de Reforma Interior del Sector APD/14, Santa Faç d'Alacant. [2009/11519]  
El Ple de l'Ajuntament, en la sessió celebrada el dia 29 de setembre de 2009, va adoptar, entre altres, l'acord que figura a continuació:  
Programa d'Actuació Integrada per Gestió Indirecta de la Unitat d'Execució Número II del Pla Especial de Reforma Interior del Sector APD/14, Santa Faç: declaració de desert del concurs.   
A. Antecedents  
En data 12 de juny de 2008, Jesualdo Ros García, en nom i representació de la mercantil Akra Leuka, SA, presenta escrit en la Gerència Municipal d'Urbanisme amb número de registre Z8344871637, per mitjà del qual sol·licita l'inici dels tràmits de programació de sòl urbà de la unitat d'actuació número II de l'APD/14, Santa Faç, del Pla General d'Ordenació Urbana d'Alacant, amb l'adopció de l'acord corresponent i el d'aprovació de les bases particulars, això d'acord amb el que disposa l'article 130 i següents de la Llei 16/2005, de 30 de desembre, Urbanística Valenciana (LUV).  
Consta, en l'expedient administratiu, un informe favorable del Servici Tècnic de data 18 de juliol de 2008, en el qual, després d'establir uns condicionants urbanístics, emet un informe favorable de la petició per a l'inici del procediment de concurs establit en l'article 130 de la LUV, prèvia redacció d'unes bases particulars per a regular les condicions del concurs referit.  
B. Tramitació  
El Ple de l'Ajuntament d'Alacant, en la sessió celebrada el dia 29 de setembre de 2008, va acordar iniciar el procediment de concurs per a la gestió indirecta del Programa d'Actuació Integrada de la Unitat d'Execució Número II del Pla Especial de Reforma Interior del Sector APD/14, Santa Faç d'Alacant, i es va aprovar en l'acord esmentat les bases particulars per a la programació de l'actuació aïllada de la parcel·la indicada de conformitat amb el que establix l'article 132.1 de la Llei 16/2005, de 30 de desembre, Urbanística Valenciana (LUV), en relació amb els articles 286.2 i 289 del Reglament d'Ordenació i Gestió Territorial i Urbanística (ROGTU).   
L'aprovació anterior va ser publicada en el Diario Oficial de la Unión Europea de data 18 de febrer de 2009, en el Diari Oficial de la Comunitat Valenciana de data 25 de febrer de 2009, número 5962, i les bases particulars en el Butlletí Oficial de la Província d'Alacant de data 9 de desembre de 2008, número 236.  
En data 26 de maig de 2009, Jesualdo Ros García, en nom i representació de la mercantil Akra Leuka, SA, presenta un escrit en la Gerència Municipal d'Urbanisme amb número de registre J8785023710, per mitjà del qual manifesta, basant-se en l'informe de l'arquitecte Pedro Palència Soriano, com a continuació es transcriu literalment:  
«[?] el principal escull és la consolidació de la indústria/terciari existent destinada al concessionari de vehicles marca Lexus, executada a l'empara d'una llicència provisional que, donada l'entitat de l'edificació, entenem no li correspon a l'urbanitzador resoldre, sinó que interessem que, amb caràcter previ a qualsevol programació, l'Ajuntament adopte la solució que procedisca, bé amb la demolició prèvia de la instal·lació i consegüent discussió amb el titular d'esta, o bé l'adaptació de les bases particulars perquè la esta puga quedar definitivament implantada [?]».  
Manifesta en l'escrit indicat la impossibilitat de presentar-se al concurs convocat i sol·licita, in fine, l'adopció per esta administració de la solució urbanística que procedisca.   
Consta, en l'expedient administratiu, un informe del Departament de Planejament del Servici Tècnic de data 10 de juny de 2009, en les consideracions del qual a la sol·licitud s'informa com es transcriu literalment a continuació:  
La situació plantejada en l'informe tècnic que acompanya a l'escrit és certa. En efecte, darrere de la redacció del Pla Especial de les Torres de l'Horta d'Alacant gran part del sòl vacant en el nucli de Santa Faç no és susceptible d'albergar edificacions, a fi de protegir les vistes de la torre i del monestir, i el poc sòl que queda al sud del carrer Alberola Canterac està ocupat per edificacions, ja siga amb llicències definitives o provisionals. A més, amb independència de la delimitació de la unitat d'execució II, és necessari realitzar una nova ordenació de tota esta part sud del nucli, i és difícil la gestió d'este sòl en funció de les determinacions establides en el Pla Especial de Reforma Interior (PERI) de la Santa Faç.  
En estes circumstàncies, no pareix que puga, ni dega, elaborar-se unes noves bases, sinó que hauria de plantejar-se una ordenació nova del nucli de la Santa Faç en funció de la situació existent, sent el pla general, actualment en tramitació, el document adequat per a assentar els criteris urbanístics que facen possible esta nova ordenació del nucli de la Santa Faç [?]».   
Consta en l'expedient un certificat de data 18 de setembre de 2009 que, basant-se en sengles informes del Servici de Coordinació i del cap del Departament de Central, informa que no s'ha presentat cap proposició a l'expedient referenciat.  
Concloent, en la consideració que el procediment ha sigut tramitat d'acord amb el que disposa la legislació aplicable, com que no s'ha presentat cap proposició, procedix declarar desert el concurs per a la gestió indirecta del Programa d'Actuació Integrada de la Unitat d'Execució Número II del Pla Especial de Reforma Interior del Sector APD/14, Santa Faç d'Alacant.  
Cosa que és competència del Ple de la corporació, de conformitat amb el que disposa l'article 123.1 lletres i i p de la Llei 7/1985, de 2 d'abril, de Bases de Règim Local, així com en l'article 137 de la Llei 16/2005, de 31 de desembre, Urbanística Valenciana, en relació amb l'article 259 del ROGTU, i no requerix el vot favorable de la majoria absoluta del número legal de membres que l'integren.  
L'expedient ha sigut dictaminat favorablement per la Comissió Permanent d'Urbanisme.  
El Ple de l'Ajuntament, adopta els acords següents:  
Primer. Declarar desert el concurs per a la gestió indirecta del Programa d'Actuació Integrada de la Unitat d'Execució Número II del Pla Especial de Reforma Interior del Sector APD/14, Santa Faç d'Alacant per inexistència de proposicions.  
Segon. Publicar esta resolució en el Diari de la Comunitat Europea, en el Diari Oficial de la Comunitat Valenciana i al tauler d'anuncis municipal.  
Tercer. Notificar esta resolució a l'interessat, la mercantil Akra Leuka, SA.   
Cosa que es publica per a general coneixement, de conformitat amb el que disposa l'article 104.2 de la Llei 16/2005, de 30 de desembre, Urbanística Valenciana, i s'advertix que contra el referit acte, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós-administratiu, o este directament davant de la Sala del Tribunal Superior de Justícia de la Comunitat Valenciana en el termini de dos mesos, comptadors -ambdós terminis- des de l'endemà de la publicació d'este edicte en el Butlletí Oficial de la Província d'Alacant.  
Alacant, 14 d'octubre de 2009.- L'alcaldessa: Sonia Castedo Ramos. El secretari general del Ple, en funcions: Germán Pascual Ruiz-Valdepeñas.